Καταγραφή χλωρίδας στις αμμοθίνες των Αλυκών Κίτρους (GR 1250004)
Creators: name: Ζηκοπούλου, Αναστασία Κρίτωνα
Publisher: name: Aristotle University of Thessaloniki
Year: 2016
Subjects: Αμμοθίνες
Χλωριδικός κατάλογος
Pancratium maritimum
Sand dunes
Floristic catalogue

description: Τα αμμοθινικά οικοσυστήματα βρίσκονται ανάμεσα στα σημαντικότερα του πλανήτη (Papastergiadou &amp; Babalonas,1996). Στην Ελλάδα, οι αμμοθίνες έχουν υποβαθμιστεί τόσο τις τελευταίες δεκαετίες που η διατήρηση όσων έχουν απομείνει αποτελεί άμεση προτεραιότητα (Ντάφης κ.α., 2001). Η περιοχή “Aλυκές Κίτρους” ανήκει στο δίκτυο “Natura 2000”, ενώ υπάγεται στον φορέα διαχείρισης «Δέλτα Αξιού- Λουδία- Αλιάκμονα». Σε αυτήν απαντά και το χαρακτηριστικό φυτικό είδος των αμμοθινών Pancratium maritimum. Παρά την ευρεία του εξάπλωση στην ακτογραμμή της Μεσογείου, πολλές αναφορές (Sanaa et al., 2014, Zahreddine et al., 2004, Μπαμπαλώνας κ.α., 1994) επισημαίνουν πως απειλείται σημαντικά από υπερσυλλογή, αστικοποίηση περιοχών και τουριστική ανάπτυξη ενώ το ενδιαίτημά του από κατακερματισμό. Σκοπός της παρούσας εργασίας είναι η καταγραφή της χλωρίδας στα αμμοθινικά συστήματα της περιοχής Αλυκών Κίτρους, η δημιουργία χλωριδικού καταλόγου, η μελέτη της χλωριδικής σύνθεσης κάθε οικοτόπου και η καταμέτρηση ατόμων και καταγραφή πληθυσμών του είδους Pancratium maritimum. Στην περιοχή μελέτης καταγράφηκαν συνολικά 103 taxa, που ανήκουν σε 39 οικογένειες. Η πολυπληθέστερη οικογένεια είναι η οικογένεια Asteraceae, σύμφωνα με το χωρολογικό τύπο επικρατούν τα Μεσογειακά (Me) taxa, ενώ όσον αφορά τις βιοτικές μορφές των taxa, κυριαρχούν τα Θερόφυτα (Τ). Για τη μελέτη των οικολογικών απαιτήσεων των taxa χρησιμοποιήθηκαν οι οικολογικοί δείκτες του Ellenberg. Στην περιοχή μελέτης επικρατούν συνθήκες υψηλής έντασης φωτός και υψηλές θερμοκρασίες, η ηπειρωτικότητα του κλίματος, η υγρασία, η οξύτητα και τα θρεπτικά του εδάφους χαρακτηρίζονται μέτρια και η αλατότητα χαμηλή. Η ανάλυση έδειξε ότι οι οικότοποι ανά περιοχή δεν παρουσιάζουν στατιστικά σημαντικές διαφορές, ενώ αντιθέτως οι οικότοποι ανά μεταξύ τους παρουσιάζουν στατιστικά σημαντικές διαφορές για κάποιους από τους δείκτες. Από αυτό φαίνεται πως η σύνθεση της βλάστησης ανάμεσα στις τρεις περιοχές δεν διαφοροποιείται ώστε να υπάρχουν στατιστικά σημαντικές διαφορές, αλλά διαφοροποιείται εμφανώς από οικότοπο σε οικότοπο. Τέλος, λαμβάνοντας υπόψη τις απειλές που καταγράφηκαν και την ποικίλη χλωρίδα και πανίδα της περιοχής, σε συνδυασμό με τη θέση των οικοσυστημάτων σε περιοχή η οποία αναπτύσσεται τουριστικά, η λήψη μέτρων προστασίας είναι απαραίτητη. Αναγκαία κρίνεται και η εφαρμογή μέτρων προστασίας για το είδος Pancratium maritimum, καθώς στην περιοχή φύεται ένας σημαντικός αριθμός ατόμων.
description: The natural coastal ecosystems are among the most important in the world (Papastergiadou &amp; Babalonas,1996). In Greece, sand dunes have been degraded in such an extent over the last few decades, that the conservation of those remaining is of high priority (Dafis et al., 2001). The region of Alykes Kitrous belongs to the “Natura 2000” network. It is a part of the “National Park of the Delta of Axios – Loudias – Aliakmon” and is operated by its Management Authority. Pancratium maritimum, known as Sea Daffodil, is a characteristic sand dune species growing in the area. Although widely spread along the Mediterranean coastline, many reviews (Sanaa et al., 2014, Zahreddine et al., 2004, Babalonas et al.,1994) report that it is threatened by over collecting, urbanization and tourism development, while its habitat is so by fragmentation. This study aims to record the flora of sand dune ecosystems found in Alykes Kitrous, to create a floristic catalogue, to study the floristic composition of each habitat type and to record and map the population of Pancratium maritimum. The flora of coastal ecosystems of Alykes Kitrous consists of 103 taxa, classified in 39 families. The most species-rich family is the Asteraceae; according to the chorological groups most taxa are classified as Mediterranean (Me) and Therophytes (T) are the dominating life form. To evaluate the ecological behavior of taxa, Ellenberg indicator values were used. The main ecological conditions in the study area are, high irradiance (light figure) and high temperatures; continentality of climate, soil moisture, acidity and nutrients were found in medium levels and low salinity. The final analysis showed that habitat types, when compared by region, show no statistically significant differences. On the other hand, habitat types when compared to each other show statistically significant differences for some indicators. This concludes that floristic composition does not differ from area to area as much, but tends to be different among habitat types and thus statistically significant differences were shown. Finally, considering the recorded threats, the variation in flora and fauna around the region and the ecosystems being located in an area showing tourist development, protection measures are necessary. Last but not least, the implementation of a protection agenda for the species Pancratium maritimum is of crucial importance, as this area happens to hold a significant number of individuals.